open-index/open-wikipedia-markdown huggingface dataset:
మోదుగుల వేణుగోపాల్ రెడ్డి

**మోదుగుల వేణుగోపాల్‌ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో నరసరావుపేట పార్లమెంట్‌ సభ్యుడిగా, 2014లో గుంటూరు పశ్చిమ నియోజవర్గం ఎమ్మెల్యేగా ప్రాతినిధ్యం వహించాడు.

## జననం, విద్యాభాస్యం
మోదుగుల వేణుగోపాల్‌ రెడ్డి  29 మే 1966లో ఆంధ్రప్రదేశ్ రాష్ట్రం, గుంటూరు జిల్లా, తుళ్ళూరు మండలం, పెదపరిమి గ్రామంలో మోదుగుల పాపిరెడ్డి, ఆదిలక్ష్మి దంపతులకు జన్మించాడు. ఆయన బీకాం, ఎల్‌ఎల్‌బీ వరకు చదువుకున్నాడు.

## రాజకీయ జీవితం
మోదుగుల వేణుగోపాల్‌ రెడ్డి తెలుగుదేశం పార్టీ ద్వారా రాజకీయాల్లోకి వచ్చి 2009లో జరిగిన పార్లమెంట్ ఎన్నికల్లో నరసరావుపేట పార్లమెంట్‌ నుండి టీడీపీ అభ్యర్థిగా పోటీ చేసి ఎంపీగా గెలిచాడు. ఆయన 2014లో జరిగిన అసెంబ్లీ ఎన్నికల్లో గుంటూరు పశ్చిమ నియోజవర్గం నుండి టీడీపీ అభ్యర్థిగా గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. వేణుగోపాల్‌ రెడ్డి 5 మార్చి 2019న తెలుగుదేశం పార్టీకి రాజీనామా చేసి 8 మార్చి 2019న వైఎస్సార్‌ కాంగ్రెస్‌ పార్టీ అధ్యక్షుడు వైఎస్‌ జగన్‌మోహన్‌రెడ్డి సమక్షంలో వైఎస్సార్‌సీపీలో చేరాడు. ఆయన 2019లో జరిగిన పార్లమెంట్ ఎన్నికల్లో వైసీపీ తరపున గుంటూరు లోక్‌సభ స్థానం నుండి పోటీ చేసి స్వల్ప ఓట్ల తేడాతో ఓడిపోయాడు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
మద్దాల గిరి

** మద్దాలి గిరిధర్ రావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో గుంటూరు పశ్చిమ నియోజకవర్గం నుండి ఎమ్మెల్యేగా గెలిచాడు. 
## రాజకీయ జీవితం
మద్దాల గిరి  తెలుగుదేశం పార్టీ ద్వారా రాజకీయాల్లోకి వచ్చి 2014లో జరిగిన అసెంబ్లీ ఎన్నికల్లో గుంటూరు తూర్పు నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి షేక్ మొహమ్మద్ ముస్తఫా చేతిలో 3151 ఓట్లతో ఓడిపోయాడు. ఆయన 2019లో జరిగిన అసెంబ్లీ ఎన్నికల్లో గుంటూరు పశ్చిమ నియోజవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి  వైసీపీ అభ్యర్థి చంద్రగిరి ఏసురత్నం పై 4289 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2019 డిసెంబర్ 30న టీడీపీ పార్టీకి రాజీనామా చేసి వైఎస్సార్ కాంగ్రెస్ పార్టీకి మద్దతు తెలిపాడు. మద్దాలి గిరి 24 జనవరి 2020న గుంటూరు మిర్చి యార్డు గౌరవ అధ్యక్షుడిగా నియమితుడయ్యాడు.

మద్దాల గిరి టీడిపిని విడి వైసీపీకి మద్దతుగా ఉండడంతో టీడీపీ వేసిన పిటిషన్‌తో ఆ పార్టీని వీడిన ఆయనపై అనర్హత వేటు వేస్తూ 2024 ఫిబ్రవరి 26న స్పీకర్‌ తమ్మినేని సీతారాం నిర్ణయం తీసుకున్నాడు.

## మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లా వ్యక్తులు
షేక్ మొహమ్మద్ ముస్తఫా

**షేక్ మొహమ్మద్ ముస్తఫా** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో గుంటూరు తూర్పు నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
షేక్ మొహమ్మద్ ముస్తఫా వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చి 2014లో జరిగిన అసెంబ్లీ ఎన్నికల్లో గుంటూరు తూర్పు నియోజకవర్గం నుండి వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి మద్దాల గిరి పై 3151 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. షేక్ మొహమ్మద్ ముస్తఫా  2019లో జరిగిన అసెంబ్లీ ఎన్నికల్లో గుంటూరు తూర్పు నియోజకవర్గం నుండి వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి మహమ్మద్ నసీర్ పై 22091 ఓట్ల మెజారిటీతో గెలిచి వరుసగా రెండోసారి ఎమ్మెల్యేగా ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
వర్గం:గుంటూరు జిల్లా వ్యక్తులు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
నల్లప్పగారి వెంకటేగౌడ

**నల్లప్పగారి వెంకటేగౌడ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో పలమనేరు నియోజవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
ఎన్ వెంకటే గౌడ 1976లో  ఆంధ్రప్రదేశ్ రాష్ట్రం, చిత్తూరు జిల్లా, వెంకటగిరి కోట మండలం,  తోటకనుమ గ్రామంలో జన్మించాడు. ఆయన వెంకటగిరి కోట లోని ప్రభుత్వ పాఠశాల్లో తోమిదో తరగతి వరకు చదివాడు.

## రాజకీయ జీవితం
ఎన్ వెంకటే గౌడ వైఎసార్ కాంగ్రెస్ పార్టీ ద్వారా రాజకీయాల్లోకి వచ్చి ఎన్.వి.జి ట్రస్ట్ పేరిట పలమనేరు నియోజవర్గంలో పలు సేవా కార్యక్రమాలు నిర్వహించి 2019లో అసెంబ్లీ ఎన్నికల్లో పలమనేరు నియోజవర్గం నుండి వైఎసార్ కాంగ్రెస్   పార్టీ తరపున పోటీ చేసి తన సమీప ప్రత్యర్థి టీడీపీ అభ్యర్థి ఎన్. అమర్‌నాథ్ రెడ్డి పై 31616 ఓట్ల గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:చిత్తూరు జిల్లా నుండి ఎన్నికైన శాసన సభ్యులు
వర్గం:చిత్తూరు జిల్లా రాజకీయ నాయకులు
వర్గం:చిత్తూరు జిల్లా వ్యక్తులు
గాబ్రియేల్ బోరిక్

**గాబ్రియేల్ బోరిక్ ఫాంట్** (జ.1986 ఫిబ్రవరి 11),  చిలీ దేశానికి చెందిన లిబర్టేరియన్ సోషలిస్టు నాయకుడు, రాజకీయ నాయకుడు. అతను 2021 లో జరిగిన చిలీ అధ్యక్ష ఎన్నికలలో విజయం సాధించి అధ్యక్షునిగా ఉన్నాడు. అతను దేశ చరిత్రలో అత్యధిక ఓట్లను సాధించిన అభ్యర్థిగా గుర్తింపు పొందాడు. తద్వారా తన ప్రత్యర్థి అయిన జోస్ ఆంటోనియో కాస్ట్‌ను ఓడించాడు.

అతను చిలీ విశ్వవిద్యాలయం నుండి న్యాయశాస్త్రం అభ్యసించాడు. 2012 లో అతను యూనివర్శిటీ ఆఫ్ చిలీ స్టూడెంట్ ఫెడరేషన్ కు అధ్యక్షునిగా ఉన్నాడు. మాంగలేన్స్, అంటార్కిటిక్ జిల్లాలకు ప్రాతినిధ్యం వహించిన ఛాంబర్ ఆఫ్ డిప్యూటీస్ కు రెండు సార్లు ఎన్నికయ్యాడు.

## మూలాలు

వర్గం:చిలీ
వర్గం:1986 జననాలు
వర్గం:జీవిస్తున్న ప్రజలు
సింహాద్రి రమేష్ బాబు

**సింహాద్రి రమేష్‌బాబు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో అవనిగడ్డ నియోజవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
సింహాద్రి రమేశ్ బాబు 22 జులై 1956లో ఆంధ్రప్రదేశ్ రాష్ట్రం,  కృష్ణా జిల్లా, అవనిగడ్డ, బందలాయిచెరువు గ్రామంలో వెంకటేశ్వరరావు, భారతి దంపతులకు జన్మించాడు. ఆయన బీఏ వరకు చదువుకున్నాడు.

## రాజకీయ జీవితం
సింహాద్రి రమేశ్ బాబు కమ్యూనిస్టు పార్టీ ద్వారా  రాజకీయాల్లోకి వచ్చాడు. ఆయన 2009 లో జరిగిన అసెంబ్లీ ఎన్నికల్లో  అవనిగడ్డ నియోజవర్గం నుండి  ప్రజారాజ్యం పార్టీ  తరఫున పోటీ చేసి ఓడిపోయాడు. రమేశ్ బాబు 2014లో వైఎస్సార్‌సీపీ తరఫున పోటీ చేసి తన సమీప ప్రత్యర్థి టీడీపీ అభ్యర్థి మండలి బుద్ధప్రసాద్ చేతిలో ఓడిపోయాడు. సింహాద్రి రమేశ్ బాబు వైఎస్సార్‌ కాంగ్రెస్‌ పార్టీ రైతు విభాగం రాష్ట్ర కార్యనిర్వాహక ప్రధాన కార్యదర్శిగా పని చేసిన ఆయన 2019లో జరిగిన అసెంబ్లీ ఎన్నికల్లో వైఎస్సార్‌సీపీ తరఫున పోటీ చేసి తన సమీప ప్రత్యర్థి టీడీపీ అభ్యర్థి మండలి బుద్ధప్రసాద్ పై 20,725 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:కృష్ణా జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:1956 జననాలు
వర్గం:జీవిస్తున్న ప్రజలు
మాదిరెడ్డి సులోచన కథలు

**మాదిరెడ్డి సులోచన కథలు** తెలంగాణ సాహిత్య అకాడమీ ప్రచురించిన పుస్తకం. మాదిరెడ్డి సులోచన రాసిన కథల్లోంచి 32 కథలను ఎంపికచేసి ఈ పుస్తకం ప్రచురించారు.

## కథల నేపథ్యం
1970ల కాలంనాటి తెలుగు ప్రాంతాలలోని నాగరిక, సామాజిక, సాంస్కృతిక, పరిస్థితులను తన కథల్లో చిత్రించింది. సులోచన రచనల్లో స్త్రీల అభ్యుదయం, స్వేచ్ఛ, హక్కులు మొదలైన అంశాలు ఉంటాయి. కథల్లోని పాత్రలు తెలంగాణ ప్రాంత నేపథ్యంలో ఉంటాయి.

## పుస్తక నేపథ్యం
తెలంగాణ సాహిత్య చరిత్రలో మాదిరెడ్డి సులోచనది ప్రత్యేక స్థానం ఉంది. ఎన్నో దశాబ్దాలుగా సులోచన కథలు పాఠకులకు అందుబాటులో లేవు. వాటిని అధ్యయనం చేయడం ద్వారా ఆనాటి సమాజపు విశేషాలు పరిశీలన చేసే అవకాశం ఉంటుంది. సాహితీ చరిత్రకారుడు సంగిశెట్టి శ్రీనివాస్ సేకరించిన 32 కథలతో తెలంగాణ సాహిత్య అకాడమీ ఈ పుస్తకాన్ని ప్రచురించింది.

## విషయసూచిక

# భార్యా కోపవతీ
# బడి
# తనదాకవస్తే!
#కృష్ణకన్నయ్యా!
# రక్ష
# రేవతి
# పురుష లక్షణము
# అంతరాత్మ
# సాలమ్మ
# తల్లి తప్పు
# అడ్డం తిరిగిన కథ
# ప్రగతి పథమా? పతన మార్గమా?
# కలిసిరాని కాలం
# నేటి కథ
# స్త్రీ బుద్ధిః ప్రళయాంతకః
# ఒక్కమాట!
# రంగప్రవేశం
# పుట్టినరోజు
# పడి లేచే కడలి తరంగం
# అభిమానులున్నారు జాగ్రత్త!
# ఖరీదయిన స్నేహము
# జరుగుతున్న చరిత్ర
# అనుబంధాలకు అర్థం ఏమిటి?
# ఆశకు హద్దులు
# అనుభవం
# బదులు ఇచ్చి బిరుదు కొన్నాము
# హరివిల్లు
# దేవుడు తెల్లబోయాడు
# డబ్బు! డబ్బు! డబ్బు!
# చీమలు పెట్టిన పుట్టలు
# బ్రతకటానికో దారి
# భలే భార్యలు

## మూలాలు

వర్గం:తెలుగు పుస్తకాలు
వర్గం:2018 పుస్తకాలు
వర్గం:కథా సంకలనాలు
ఎస్. శివరామ్

**ఎస్. శివరామ్** (1938 - 2021 డిసెంబరు 03) కన్నడ సినీ నటుడు, దర్శకుడు, నిర్మాత. కన్నడ చిత్రాలలో సహాయ నటుడిగా, హాస్యనటుడిగా ప్రసిద్ధి చెందాడు. తన సోదరుడు ఎస్. రామనాథన్‌తో కలిసి రాశి బ్రదర్స్‌ అనే నిర్మాణ సంస్థని స్థాపించి అనేక చిత్రాలను నిర్మించాడు.

## జీవిత విషయాలు
శివరాం 1938లో కర్ణాటక, తమిళనాడు రాష్ట్రాల మధ్యనున్న చూడసంద్ర గ్రామంలో, మధ్యతరగతి హిందూ బ్రాహ్మణ కుటుంబంలో జన్మించాడు. తన స్వగ్రామంలో ప్రాథమిక విద్య పూర్తిచేసిన శివరామ్, టైప్ రైటింగ్ ఇనిస్టిట్యూట్ నడుపుతున్న తన సోదరుడితో కలిసి బెంగళూరుకు వెళ్ళాడు.

## సినిమారంగం
గుబ్బి వీరన్న నాటక ప్రదర్శనలతో ప్రభావితుడైన శివరామ్ సినిమా నిర్మాణం, నటనపై ఆసక్తి పెంచుకుని నాటకాలలో నటించాడు. 1958లో సినీరంగంలోకి ప్రవేశించి, ఫోటోగ్రాఫర్ బోమన్ డి ఇరానీకి కెమెరా సహాయకుడిగా పనిచేశాడు. 1965లో తొలిసారిగా వెండితెరపై కనిపించాడు.

## సినిమాల జాబితా
### <sub>దర్శకుడిగా</sub>

### నిర్మాతగా

## అవార్డులు
** 2013: పద్మభూషణ్ డా. బి. సరోజాదేవి జాతీయ పురస్కారం
** 2010-11: కర్ణాటక ప్రభుత్వం నుండి డాక్టర్ రాజ్‌కుమార్ లైఫ్‌టైమ్ అచీవ్‌మెంట్ అవార్డు

## మరణం
మెదడు రక్తస్రావం కారణంగా బెంగుళూరులోని ఒక ప్రైవేట్ ఆసుపత్రిలో 83 సంవత్సరాల వయస్సులో 2021, డిసెంబరు 4న మరణించాడు.

## మూలాలు

## బయటి లింకులు
* చిత్రలోకం వెబ్సైటులో శివరామ్ ప్రొఫైల్
* శివరామ్ ఫిల్మోగ్రఫీ
* కన్నడ ఫిల్మ్‌డమ్‌కి చెందిన శివరామ్ కు 70 ఏళ్లు    

వర్గం:1938 జననాలు
వర్గం:2021 మరణాలు
వర్గం:కన్నడ సినిమా నటులు
వర్గం:కన్నడ సినిమా దర్శకులు
వర్గం:కన్నడ సినిమా నిర్మాతలు
అంబికా ప్రసాద్ ఉపాధ్యాయ

**అంబికా ప్రసాద్ ఉపాధ్యాయ** (నేపాలీ: अम्बिकाप्रसाद उपाध्याय) ప్రముఖ నేపాల్ చరిత్రకారుడు.
## వ్యక్తిగత జీవితం
అతను నేపాల్కో ఇతిహాస్ (1922) రచనకు అత్యంత ప్రసిద్ధి చెందాడు. నేపాల్ చరిత్రను నేపాలీ భాషలో వ్రాసిన మొదటి వ్యక్తి అంబికా ప్రసాద్ ఉపాధ్యాయ. ఉపాధ్యాయ 1901 లో అంబాలికా దేవిని వివాహం చేసుకున్నారు. 
## రచనలు
*నేపాల్కో ఇతిహాస్ (1922)
*సుందర్ సరోజిని
## మూలాలు


వర్గం:నేపాలీ రచయితలు
సి. బి. భావే

**చంద్రశేఖర్ భాస్కర్ భావే** భారతీయ  ఫైనాన్షియల్ రెగ్యులేటర్.  అతను ఫిబ్రవరి 2008లో సెక్యూరిటీస్ అండ్ ఎక్స్ఛేంజ్ బోర్డ్ ఆఫ్ ఇండియా (సెబీ) కి చైర్మన్‌గా మూడేళ్లపాటు నియమితులయ్యారు.   అతను 1992 - 1996 వరకు సెబీ  సీనియర్ ఎగ్జిక్యూటివ్ డైరెక్టర్ గా ఉన్నాడు. ఆ తరువాత అతను అప్పటి కొత్తగా రూపొందించిన నేషనల్ సెక్యూరిటీస్ డిపాజిటరీ లిమిటెడ్ (ఎన్ ఎస్ డిఎల్) ఛైర్మన్ ,మేనేజింగ్ డైరెక్టర్ అయ్యాడు.  అతను ప్రభుత్వ సాంకేతిక సలహా బృందం టిఎజియుపిలో కూడా సభ్యుడు.   అతను ఇండియన్ ఇనిస్టిట్యూట్ ఫర్ హ్యూమన్ సెటిల్ మెంట్స్ (ఐఐహెచ్ఎస్) చైర్ పర్సన్ గా ఉన్నారు. 

జస్వంత్ సింగ్ (మాజీ ఆర్థిక మంత్రి), వినోద్ రాయ్ (మాజీ కంప్ట్రోలర్ అండ్ ఆడిటర్ జనరల్), దీపక్ పరేఖ్ (హౌసింగ్ డెవలప్ మెంట్ ఫైనాన్స్ కార్పొరేషన్ చైర్మన్), జైరామ్ రమేష్ (గ్రామీణాభివృద్ధి మంత్రి) సహా పలువురు ప్రముఖ వ్యక్తులు భావేను అత్యుత్తమ, నిజాయితీ అధికారిగా అభివర్ణించారు.

## ప్రారంభ జీవితం
సి. బి. భావే మహారాష్ట్రలోని నాగ్ పూర్ లో జన్మించాడు. అతను జబల్ పూర్ ఇంజనీరింగ్ కళాశాల నుండి ఎలక్ట్రికల్ ఇంజనీరింగ్ పూర్తి చేసాడు. అతను 1975 బ్యాచ్ ఐఎఎస్ అధికారి.

## కెరీర్
కెరీర్ మహారాష్ట్రలో ఐఎఎస్ అధికారిగా కెరీర్ ప్రారంభించాడు. అతను మూడేళ్లపాటు మహారాష్ట్ర అదనపు పరిశ్రమల కమిషనర్ గా ఉన్నాడు. ఆర్థిక మంత్రిత్వ శాఖలో అండర్ సెక్రటరీగా, పెట్రోలియం మంత్రిత్వ శాఖలో డిప్యూటీ సెక్రటరీగా స్థానం తో ఆయన కేంద్రానికి వెళ్లారు.

నేషనల్ సెక్యూరిటీస్ డిపాజిటరీ లిమిటెడ్ (ఎన్ ఎస్ డిఎల్) అనే స్టార్టప్ కు నాయకత్వం వహించడానికి అతను సెబీని విడిచిపెట్టాడు. ఎన్ ఎస్ డిఎల్ ఎన్ ఎస్ ఈ లోపల ఇంక్యుబేట్ చేయబడింది, భావ్ బాధ్యతలు స్వీకరించినప్పుడు ఇది ఒక స్టార్టప్. ఇది భారతదేశ డిపాజిటరీ వద్ద డీమెటీరియలైజ్డ్ సెటిల్ మెంట్ గా పరివర్తన చెందింది.

దీని తరువాత భావే మూడేళ్లపాటు చైర్మన్ గా సెబీకి తిరిగి వచ్చాడు.

## మూలాలు


వర్గం:జీవిస్తున్న ప్రజలు
వర్గం:నాగపూర్ వ్యక్తులు
సిరివెన్నెల సీతారామశాస్త్రి తెలుగు సినిమా పాటల జాబితా (2014)

2014 లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:

## మూలాలు

వర్గం:జాబితాలు
వర్గం:సినిమా జాబితాలు
వర్గం:సిరివెన్నెల సీతారామశాస్త్రి రచించిన పాటలు
వర్గం:పాటలు
తెలంగాణ బోనాలు (పుస్తకం)

**తెలంగాణ బోనాలు** అనేది తెలంగాణ రాష్ట్ర భాషా సాంస్కృతిక శాఖ ప్రచురించిన పుస్తకం. తెలంగాణ రాష్ట్రంలో ప్రతి సంవత్సరం నిర్వహించబడుతున్న బోనాల పండుగ చరిత్ర, సంస్కృతి, పండుగ పద్ధతుల గురించి ప్రొఫెసర్ ననుమాస స్వామి పరిశోధన చేసి రాసిన ఈ పుస్తకానికి తెలంగాణ ప్రభుత్వ భాషా సాంస్కృతిక శాఖ సంచాలకులు మామిడి హరికృష్ణ సంపాదకులుగా వ్యవహరించారు.

## పుస్తక నేపథ్యం
తెలంగాణ సంస్కృతిలో ప్రధానంగా కనిపించే మూలాంశాలలో పల్లె జీవన సంస్కృతి, అమ్మ తల్లి ఆరాధన అనేవి ప్రధానమైనవి. అమ్మ తల్లి ఆరాధనకు బోనం అనేది శిఖరాయమానంగా నిలుస్తున్న ఉత్సవం. బోనాల పండుగని, దీనిలోని విశేషాలను సంవత్సరాల నుంచి, కొనసాగుతూ వస్తున్న వివిధ రకాల రీతులను, రివాజులను, పద్ధతులతో ఈ పుస్తకం ప్రచురించబడింది. ఈ పుస్తకంలో బోనాల పండుగలోని విశిష్టతలను ఎంతో పరిశోధనాత్మకంగా, చారిత్రక, సాంస్కృతిక అవగాహనతో కూర్చడం జరిగింది.

## విషయసూచిక

# శాక్తేయం పూర్వ రంగం
# శక్త్యారాధన ఆవిర్భావం: బోనాలు పూర్వ చరిత్ర, ఆది శక్తి అవతారం రేణుక, ఆషాఢ బోనాలు, శ్రావణ బోనాలు
# రాజధాని బోనాలు చరిత్ర: గోల్కొండ బోనాలు, బల్కమ్ పేట బోనాలు, లష్కర్ బోనాలు, లాల్ దర్వాజా బోనాలు, ధూల్ పేట బోనాలు, పాంగ్యం (పంచ పురోహితులు), పదింట ఆచారవంతులు, శివ సత్తులు. పోతరాజులు, గ్రామాధికారులు-పనిపాటలవారు
# బోనాలు (సాంస్కృతిక) పూజాద్రవ్యాలు: ఘటం తయారి, బోనం తయారి, కుంభం తయారి, తొట్టెలు (ఉయ్యాల), ఫలహారబండ్లు, ప్రభలు, వేపాకులు, గవ్వ, రతి (పటం), రంగం కార్యక్రమం, పసుపు, శోభా యాత్ర
# స్థల పురాణాలు (ఐతిహ్యాలు): ఆలంపురీ మాహాత్మ్యం (కైఫీయత్), సవదత్తి ఎల్లమ్మ, మాహురాల (మైసాపురం), ఓరుగల్లు ఏకవీర (ఎల్లమ్మ), ఉస్నాబాద్ ఎల్లమ్మ, మైసిగండి మైసమ్మ, ఏడుగురు అక్కల కథ
# అనంతమైన శాస్త్రీయత: పర్యావరణ పరిశుభ్రత, అంకురార్పణ - అంతర్యం, ఆరోగ్య చిరు ధాన్యాలు, ప్రమిద (జ్యోతి), కల్లుసాక, ప్రాణి బలిహారం (బలి)
# పురాగాథలు - గ్రామదేవతా కొలుపులు: సత్యాన్నబోనం,  మాత మహిమ, బలి తంతు.
# బోనాలు ఉత్సవ సాహిత్యం

## మూలాలు

వర్గం:తెలుగు పుస్తకాలు
వర్గం:తెలంగాణ భాషా సాంస్కృతిక శాఖ
వర్గం: 2021 పుస్తకాలు
వర్గం:చరిత్ర పుస్తకాలు
అర్బిందనాథ్ రిమాల్

**అర్బిందనాథ్ రిమాల్** (నేపాలీ: अरविन्दनाथ रिमाल) ప్రముఖ నేపాల్ రచయిత.
## ప్రారంభ జీవితం
అర్బింద్ రిమాల్ ఖాట్మండులోని ఒక మధ్యతరగతి బ్రాహ్మణ కుటుంబానికి చెందినవాడు. ఇతను రానా వంశంలో రిమల్ రానాస్‌తో సన్నిహితంగా ఉండేవాడని ప్రజలు నమ్ముతారు.
## జీవితం
రిమాల్‌ రానాస్ భారతదేశంలో చదువుకునే సమయంలో కమ్యూనిజంతో సంబంధాలు ఏర్పడ్డాయి. అతను న్యూఢిల్లీలోని సోవియట్ యూనియన్ రాయబార కార్యాలయంలో సుమారు ఐదు సంవత్సరాలు పనిచేశాడు. సోవియట్ రాయబార కార్యాలయంతో ఉన్న సంబంధాల ద్వారా, అతను సోవియట్ యూనియన్‌ పర్యటనకు రాజు మహేంద్రతో కలిసి వెళ్లాడు.

1957లో, రిమాల్ రెండవ పార్టీ కాంగ్రెస్‌లో నేపాల్ కమ్యూనిస్ట్ పార్టీ సెంట్రల్ కమిటీకి ఎన్నికయ్యాడు. తరువాత అతను తన కమ్యూనిస్ట్ ఆదర్శాలను త్యజించి పార్టీతో తెగతెంపులు చేసుకున్నాడు.
## రచనలు
2006లో లోక్తంత్ర ఆందోళనకు దారితీసిన సంఘటనల వృత్తాంతం ఆధారంగా రిమల్ నేపాల్ థర్కైదినే 19 దిన్ ('నేపాల్‌ను కదిలించిన 19 రోజులు') అనే పుస్తకాన్ని వ్రాశాడు.
## మూలాలు


వర్గం:నేపాలీ రచయితలు
ఉప్పులేటి కల్పన

**ఉప్పులేటి కల్పన** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2014లో జరిగిన అసెంబ్లీ ఎన్నికల్లో పామర్రు నియోజకవర్గం నుండి ఎమ్మెల్యేగా గెలిచింది.
## జననం, విద్యాభాస్యం
ఉప్పులేటి కల్పన 1965లో  ఆంధ్రప్రదేశ్ రాష్ట్రం, కృష్ణా జిల్లాలో జన్మించింది. ఆమె విశాఖపట్నంలోని ఏయూ ఇంజనీరింగ్ కాలేజీ నుండి బి.ఈ పూర్తి చేశాడు.
## రాజకీయ జీవితం
ఉప్పులేటి కల్పన తెలుగుదేశం పార్టీ ద్వారా రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో నిడుమోలు నియోజకవర్గం నుండి టీడీపీ తరపున పోటీ చేసి ఓడిపోయి, 2009లో పామర్రు నియోజకవర్గం నుండి టీడీపీ తరపున పోటీ చేసి ఓడిపోయింది. ఉప్పులేటి కల్పన 13 సెప్టెంబర్ 2012న తెలుగుదేశం పార్టీకి రాజీనామా చేసి వైఎస్సార్ కాంగ్రెస్ పార్టీలో చేరి పార్టీ రాష్ట్ర అధికార ప్రతినిధిగా నియమితురాలై 2014లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి వర్ల రామయ్యపై గెలిచి తొలిసారి ఎమ్మెల్యేగా అసెంబ్లీకి ఎన్నికై,  వైఎస్సార్‌సీపీ డెప్యూటీ ఫ్లోర్‌లీడర్‌గా నియమితురాలైంది. ఆమె 10 సెప్టెంబర్ 2014న వైఎస్సార్ కాంగ్రెస్ పార్టీ కేంద్రపాలకమండలి సభ్యురాలి (సీజీసీ)గా  నియమితురాలైంది. 

ఉప్పులేటి కల్పన 23 డిసెంబర్ 2016న వైఎస్సార్ కాంగ్రెస్ పార్టీని విడి తెలుగుదేశం పార్టీలో చేరింది.ఆమె 2019లో జరిగిన అసెంబ్లీ ఎన్నికల్లో టీడీపీ తరఫున పోటీ చేసి వైసీపీ అభ్యర్థి కైలే అనిల్‌ కుమార్‌ చేతిలో 30,873 ఓట్ల తేడాతో ఓడిపోయింది.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:కృష్ణా జిల్లా రాజకీయ నాయకులు
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2014)
జంకె వెంకట రెడ్డి

**జంకె వెంకటరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన   మార్కాపురం నియోజకవర్గం నుండి  రెండుసార్లు ఎమ్మెల్యేగా గెలిచాడు.
## రాజకీయ జీవితం
జంకె వెంకట రెడ్డి తెలుగుదేశం పార్టీ ద్వారా రాజకీయాల్లోకి వచ్చి 1989లో జరిగిన అసెంబ్లీ ఎన్నికల్లో మార్కాపురం నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కుందూరు పెద్ద కొండారెడ్డి  చేతిలో 2531 ఓట్లతో ఓడిపోయి 1994లో టీడీపీ టికెట్ దక్కకపోవడంతో స్వతంత్ర అభ్యర్థిగా పోటీ చేసి ఎమ్మెల్యేగా గెలిచాడు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
కొమ్మాలపాటి శ్రీధర్

**కొమ్మాలపాటి శ్రీధర్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  పెదకూరపాడు నియోజకవర్గం నుండి రెండుసార్లు ఎమ్మెల్యేగా గెలిచాడు.
## జననం, విద్యాభాస్యం
కొమ్మాలపాటి శ్రీధర్ ఆంధ్రప్రదేశ్ రాష్ట్రం, గుంటూరు జిల్లా, పెదకూరపాడులో జన్మించాడు. ఆయన నారాకోడూరులోని ప్రభుత్వ పాఠశాలలో పదవ తరగతి, సత్తెనపల్లిలోని  ప్రభుత్వ జూనియర్ కళాశాలలో ఇంటర్మీడియట్, గుంటూరులోని ఏ.సి కాలేజీలో బీకామ్ పూర్తి చేశాడు.     
## రాజకీయ జీవితం
కొమ్మాలపాటి శ్రీధర్ తెలుగుదేశం పార్టీ ద్వారా రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో పెదకూరపాడు నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి నూర్జహాన్ పై 9878 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో జరిగిన అసెంబ్లీ ఎన్నికల్లో పోటీ చేసి తన సమీప ప్రత్యర్థి వైసీపీ అభ్యర్థి బొల్లా బ్రహ్మనాయుడుపై 9196 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

కొమ్మాలపాటి శ్రీధర్ 2019లో జరిగిన అసెంబ్లీ ఎన్నికల్లో పెదకూరపాడు నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి నంబూరి శంకర్ రావు చేతిలో 14104 ఓట్ల తేడాతో ఓడిపోయాడు.

## మూలాలు
కుందూరు పెద్ద కొండారెడ్డి

**కుందూరు పెద్ద కొండారెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన   మార్కాపురం నియోజకవర్గం నుండి  నాలుగుసార్లు ఎమ్మెల్యేగా గెలిచాడు.
## జననం, విద్యాభాస్యం
కుందూరు పెద్ద కొండారెడ్డి ఆంధ్రప్రదేశ్ రాష్ట్రం, ప్రకాశం జిల్లా, మార్కాపురంలో జన్మించాడు. ఆయన తిరుపతిలోని శ్రీ వెంకటేశ్వరా యూనివర్శిటీలో బీఎస్సీ పూర్తి చేశాడు.
## రాజకీయ జీవితం
కెపి కొండారెడ్డి  కాంగ్రెస్ పార్టీ ద్వారా రాజకీయాల్లోకి వచ్చి 1985,లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి  గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1989లో రెండవసారి ఎమ్మెల్యేగా పోటీ చేసి గెలిచాడు. కెపి కొండారెడ్డి 1994లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి ఓడిపోయాడు. ఆయన 1999, 2004లో జరిగిన ఎన్నికల్లో పోటీ చేసి ఎమ్మెల్యేగా గెలిచాడు.

## మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:ప్రకాశం జిల్లా వ్యక్తులు
వర్గం:ప్రకాశం జిల్లా రాజకీయ నాయకులు
కుందూరు నాగార్జున రెడ్డి

**కుందూరు పెద్ద నాగార్జున రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో మార్కాపురం నియోజకవర్గం నుండి  ఎమ్మెల్యేగా గెలిచాడు. 
## జననం, విద్యాభాస్యం
కేపీ నాగార్జున రెడ్డి ఆంధ్రప్రదేశ్ రాష్ట్రం, ప్రకాశం జిల్లా, మార్కాపురంలో జన్మించాడు. ఆయన ఒకటి నుంచి నాల్గో తరగతి వరకు మాత్రమే మార్కాపురం పట్టణంలోని సెయింట్‌ ఆన్స్‌ స్కూల్‌లో, 5నుంచి 10వ తరగతి వరకు నంద్యాల పబ్లిక్‌ స్కూల్‌లో, ఇంటర్మీడియట్ గుంటూరు వికాస్‌లో, ఇంజినీరింగ్‌ కర్నాటకలోని షిమోగా యూనివర్శిటీలో, ఎం.ఎస్‌ అమెరికాలోని టెక్సాస్‌లో పూర్తి చేసి 2007-2010
వరకు కాలిఫోర్నియా లో సాఫ్ట్‌వేర్‌ ఇంజినీర్‌గా ఉద్యోగం చేసి స్వదేశానికి తిరిగి వచ్చి మాచర్లలోని న్యూటన్స్‌ ఇనిస్టిట్యూట్‌ ఆఫ్‌ ఇంజినీరింగ్‌లో డైరెక్టర్‌గా ఉన్నాడు.

## రాజకీయ జీవితం
కె.పి.నాగార్జునరెడ్డి తన తండ్రి వారసత్వంగా రాజకీయాల్లోకి వచ్చి 2019లో జరిగిన అసెంబ్లీ ఎన్నికల్లో మార్కాపురం నియోజకవర్గం నుండి వైఎస్సార్‌సీపీ తరుపన పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన తండ్రి కుందూరు పెద్ద కొండారెడ్డి 1985, 1989, 1999, 2004లో మార్కాపురం ఎమ్మెల్యేగా పని చేశాడు. 

నాగార్జునరెడ్డి 2024లో జరిగిన ఆంధ్రప్రదేశ్ శాసనససభ ఎన్నికలలో గిద్దలూరు నుండి వైఎస్‌ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి ముత్తుముల అశోక్ రెడ్డి చేతిలో 973 ఓట్ల స్వల్ప తేడాతో ఓడిపోయాడు.

## మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
ఆమ్రపాలి గ్యాన్

**ఆమ్రపాలి  గ్యాన్‌** ఒక భారతీయ-అమెరికన్ వ్యాపారవేత్త. ఆమె  డిసెంబర్ 2021లో ఓన్లీఫాన్స్ అనే కంటెంట్ క్రియేటర్ల సైట్ కు సిఇఒగా నియమితులయ్యారు, ఆమె సెప్టెంబర్ 2020లో చీఫ్ మార్కెటింగ్, కమ్యూనికేషన్స్ ఆఫీసర్ గా చేరారు.   ఆమె వ్యవస్థాపక సిఇఒ టిమ్ స్టోక్లీ తరువాత బాధ్యతలు అధిష్టించారు. 

## ప్రారంభ జీవితం
గ్యాన్‌  భారతదేశంలోని మహారాష్ట్రలోని ముంబైలో జన్మించారు.  ఆమె కాలిఫోర్నియా స్టేట్ యూనివర్శిటీ లో గ్రాడ్యుయేట్.  కాలిఫోర్నియాలో  FIDM (ఫ్యాషన్‌ ఇనిస్టిట్యూట్‌ ఆఫ్‌ డిజైన్‌ అండ్‌ మర్చండైజింగ్‌) నుంచి మర్చండైజ్ మార్కెటింగ్‌లో అసోసియేట్ ఆఫ్ ఆర్ట్స్ డిగ్రీని సాధించింది. ఆ తర్వాత కాలిఫోర్నియా స్టేట్ యూనివర్సిటీ నుంచి పీఆర్‌ అండ్‌ ఆర్గనైజేషనల్ కమ్యూనికేషన్స్‌లో బ్యాచిలర్ ఆఫ్ ఆర్ట్స్‌ను అభ్యసించింది. ఆపై హార్వర్డ్ బిజినెస్ స్కూల్ నుంచి ఎంట్రప్రెన్యూర్‌షిప్ సర్టిఫికేట్ తీసుకుంది. ఇలా మూడు డిగ్రీ పట్టాలు సాధించిన ఆమ్రపాలి కన్జూమర్‌ గూడ్స్‌ అండ్‌ సర్వీసెస్‌ కంపెనీల్లో కమ్యూనికేషన్స్‌ ఆఫీసర్‌గా కెరీర్‌ ప్రారంభించింది. ఆపై ఆర్కెడ్‌ ఏజెన్సీలో కన్సల్టెంట్‌గా, కన్నాబిస్‌ కేఫ్‌ మార్కెటింగ్‌ వైస్‌ ప్రెసిడెంట్‌గా, క్వెస్ట్‌ న్యూట్రీషియన్‌కు బ్రాండ్‌ కమ్యూనికేషన్స్‌ హెడ్‌గా, రెడ్‌ బుల్‌ మీడియా హౌజ్‌లో కూడా వివిధ బాధ్యతలను సమర్థంగా నిర్వహించింది. ఇప్పుడు ఓన్లీఫ్యాన్స్‌ సీఈవోగా కొత్త బాధ్యతలు స్వీకరించింది. 

## మూలాలు

వర్గం:జీవిస్తున్న ప్రజలు
వర్గం:ముంబై వ్యక్తులు
ఎస్.వీ.ఎస్.ఎన్. వర్మ

**ఎస్‌వీఎస్‌ఎన్ వర్మ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అయన 2014లో జరిగిన అసెంబ్లీ ఎన్నికల్లో స్వతంత్ర అభ్యర్దిగా పిఠాపురం నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
ఎస్.వీ.ఎస్.ఎన్. వర్మ 1964లో ఆంధ్రప్రదేశ్ రాష్ట్రం, తూర్పుగోదావరి జిల్లా, పెద్దాపురం మండలం,  పి. దొంతమూరు గ్రామంలో జన్మించాడు. ఆయన కొత్తకోట ప్రభుత్వ పాఠశాలలో పదవ తరగతి పూర్తి చేశాడు.
## రాజకీయ జీవితం
ఎస్.వీ.ఎస్.ఎన్. వర్మ తెలుగుదేశం ద్వారా రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి ఓడిపోయాడు. ఆయనకు 2014లో టీడీపీ టికెట్ రాక స్వతంత్ర అభ్యర్థిగా (టీడీపీ రెబల్‌గా) పోటీ చేసి తన సమీప అభ్యర్థి వైసీపీ అభ్యర్థి పెండెం దొరబాబుపై 47080 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన తెలుగుదేశం పార్టీ అధికారంలో రావడంతో తిరిగి 22 మే 2014న టీడీపీలో చేరాడు. ఎస్.వీ.ఎస్.ఎన్. వర్మ 2019లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి పోటీ చేసి తన సమీప అభ్యర్థి వైసీపీ అభ్యర్థి పెండెం దొరబాబు చేతిలో 14992 ఓట్ల తేడాతో ఓడిపోయాడు. ఆయన 2021లో ఆంధ్రప్రదేశ్ రాష్ట్ర అధికార ప్రతినిధిగా నియమితుడయ్యాడు. 2024 శాసనసభ ఎన్నికల్లో తెలుగుదేశం పార్టీ జనసేన, భాజపాలో జట్టు కట్టడంతో పిఠాపురం సీటు జనసేన అధ్యక్షుడు పవన్ కళ్యాణ్ కు వదులుకోవలసి వచ్చింది. పార్టీ కోరిక మేరకు కూటమి తరపున పనిచేసి పవన్ కళ్యాణ్ విజయానికి కృషి చేశాడు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:తెలుగుదేశం పార్టీ రాజకీయ నాయకులు
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
సంగిశెట్టి వీరభద్రరావు

**సంగిశెట్టి వీరభద్రరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అయన 1999లో జరిగిన అసెంబ్లీ ఎన్నికల్లో పిఠాపురం నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
సంగిశెట్టి వీరభద్రరావు కాంగ్రెస్ పార్టీ ద్వారా రాజకీయాల్లోకి వచ్చి 1994లో పిఠాపురం నియోజకవర్గం నుండి కాంగ్రెస్ పార్టీ నుండి పోటీ చేసి తన సమీప ప్రత్యర్థి టీడీపీ అభ్యర్థి వెన్న నాగేశ్వరరావు చేతిలో 11628 ఓట్ల తేడాతో ఓడిపోయాడు. ఈ ఎన్నికల్లో వెన్న నాగేశ్వరరావుకు 43905 ఓట్లు రాగా, వీరభద్రరావుకు 32277 ఓట్లు పోలయ్యాయి. ఆయనకు 1999లో కాంగ్రెస్ పార్టీ టికెట్ దక్కకపోవడంతో స్వతంత్ర అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి పెండెం దొరబాబు పై 4413 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఈ ఎన్నికల్లో వీరభద్రరావుకు 36612 ఓట్లు రాగా, వీరభద్రరావుకు 32199 ఓట్లు పోలయ్యాయి.

## మూలాలు

వర్గం:ఆంధ్రప్రదేశ్ శాసన సభ్యులు (2009)
కొప్పన మోహనరావు

**కొప్పన వెంకట చంద్ర మోహనరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అయన పిఠాపురం నియోజకవర్గం నుండి రెండుసార్లు ఎమ్మెల్యేగా  గెలిచి, అటవీ శాఖ మంత్రిగా పని చేశాడు.
## జననం
కొప్పన మోహనరావు 1955లో ఆంధ్రప్రదేశ్ రాష్ట్రం, తూర్పుగోదావరి జిల్లా, పిఠాపురం మండలం, మల్లం గ్రామంలో జన్మించాడు.

## రాజకీయ జీవితం
కొప్పన మోహనరావు కాంగ్రెస్ పార్టీ ద్వారా రాజకీయాల్లోకి వచ్చి 1978లో పిఠాపురం నియోజకవర్గం నుండి కాంగ్రెస్ నుండి పోటీ చేసి ఎమ్మెల్యేగా గెలిచాడు. ఆయన 1983లో ఓడిపోయాడు. ఆయన తిరిగి 1989లో పిఠాపురం నియోజకవర్గం నుండి రెండోసారి ఎమ్మెల్యేగా ఎన్నికై కోట్ల విజయభాస్కరరెడ్డి మంత్రివర్గంలో అటవీ శాఖ మంత్రిగా పని చేశాడు. కొప్పన మోహనరావు 14 ఫిబ్రవరి 2017న కాంగ్రెస్ పార్టీని వీడి వై.యస్.ఆర్. కాంగ్రెస్ పార్టీలో చేరాడు.

## మరణం
కొప్పన మోహనరావు అనారోగ్యంతో బాధపడుతూ కాకినాడలోని ఓ ప్రైవేటు ఆస్పత్రిలో చికిత్స పొందుతూ 30 జులై 2020న మరణించాడు.

## మూలాలు

వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1989)
అయితాబత్తుల ఆనందరావు

**అయితాబత్తుల ఆనందరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అయన 2014లో జరిగిన అసెంబ్లీ ఎన్నికల్లో అమలాపురం నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
ఐ ఆనందరావు 1969లో ఆంధ్రప్రదేశ్ రాష్ట్రం,  తూర్పు గోదావరి జిల్లా, అమలాపురంలో జన్మించాడు. ఆయన ఆంధ్ర యూనివర్సిటీ నుండి  ఎం.ఏ., బి.ఎల్ పూర్తి చేశాడు.

## రాజకీయ జీవితం
ఐ ఆనందరావు తెలుగుదేశం పార్టీ ద్వారా రాజకీయాల్లోకి వచ్చి 2009లో అమలాపురం నియోజకవర్గం నుండి తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పినిపె విశ్వరూప్ చేతిలో 34737 ఓట్ల తేడాతో ఓడిపోయాడు. ఆయన 2014లో అమలాపురం నియోజకవర్గం నుండి తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పినిపె విశ్వరూప్ పై 12413 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఐ ఆనందరావు  2019లో అమలాపురం నియోజకవర్గం నుండి తెలుగుదేశం పార్టీ తరపున పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి పినిపె విశ్వరూప్ చేతిలో 25654 ఓట్ల తేడాతో ఓడిపోయాడు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:తూర్పు గోదావరి జిల్లా వ్యక్తులు
వర్గం:తూర్పు గోదావరి జిల్లా రాజకీయ నాయకులు
వర్గం:తెలుగుదేశం పార్టీ రాజకీయ నాయకులు
భారతమాత దేవాలయం

**భారతమాత దేవాలయం** భారతదేశంలోని ఉత్తర ప్రదేశ్‌ రాష్ట్రంలో గల వారణాసిలోని మహాత్మా గాంధీ కాశీ విద్యాపీఠం ప్రాంగణంలో ఉంది. సంప్రదాయ దేవతల విగ్రహాలకు బదులుగా, ఈ ఆలయంలో పాలరాతితో చెక్కబడిన అఖండ భారతదేశ భారీ శిల్పం ఉంది. ఈ దేవాలయంలోని ప్రధాన ఆరాధ్య దైవం భారత మాత కాబట్టి దీన్ని భారత మాతకు అంకితం చేయబడింది. ప్రపంచంలోని భారత మాతకు చెందిన దేవాలయాలలో ఇదే మొట్టమొదటిది.
## చరిత్ర
1936లో స్వాతంత్ర్య సమరయోధుడు బాబూ శివప్రసాద్ గుప్తా చేత నిర్మించబడిన భారత మాతా మందిరాన్ని మహాత్మా గాంధీ ప్రారంభించాడు. ఈ ఆలయం మహాత్మా గాంధీ కాశీ విద్యాపీఠం ప్రాంగణంలో నిర్మించబడింది.
## నిర్మాణం
భారత మాత మందిరం రాతితో నిర్మించబడింది. ఇది అవిభాజ్య భారతదేశానికి ప్రతీకగా పాలరాతితో నిర్మించిన భారత మాత విగ్రహాన్ని కలిగి ఉంది. ఈ ఆలయంలో పాలరాతితో చెక్కబడిన భారతదేశం రిలీఫ్ మ్యాప్ కూడా ఉంది. మ్యాప్ లో పర్వతాలు, మైదానాలు, మహాసముద్రాలు గుర్తించబడ్డాయి.
## వివిధ ప్రదేశాల నుండి దూరం
భారత మాత మందిరం మహాత్మా గాంధీ కాశీ విద్యాపీఠం ఆవరణలో ఉంది. వారణాసి జంక్షన్ రైల్వే స్టేషన్‌కు దక్షిణంగా 1.5 కిలోమీటర్ల దూరంలో, బెనారస్ హిందూ విశ్వవిద్యాలయానికి ఉత్తరాన ఆరు కిలోమీటర్ల దూరంలో ఉంది. ఉజ్జయినిలో మహాకాళేశ్వర జ్యోతిర్లింగ ఆలయానికి సమీపంలో ఈ భారత మాత ఆలయం ఉంది.
## చిత్రాలు

File:Bharat Mata Temple map.jpg|ఆలయంలోని భారతదేశ పటం
File:Carte du sous-continent indien en marbre, au Bharat Mata Temple. (6333842249).jpg|ఆలయంలోని భారతదేశ పటం
File:Bharat Mata (6333841995).jpg|ఆలయంలోని భారతమాత చిత్రపటం

## మూలాలు


వర్గం:దేవాలయాలు
వర్గం:వారణాసి జిల్లా
వర్గం:ఉత్తర ప్రదేశ్
కుడిపూడి చిట్టబ్బాయి

**కుడిపూడి చిట్టబ్బాయి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అయన 2004లో జరిగిన అసెంబ్లీ ఎన్నికల్లో అమలాపురం నియోజకవర్గం నుండి ఎమ్మెల్యేగా గెలిచాడు.

## రాజకీయ జీవితం
కుడిపూడి చిట్టబ్బాయి కాంట్రాక్టర్ గా పనిచేస్తూ మాజీ మంత్రి కుడిపూడి ప్రభాకరరావుకు మద్దతుగా కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన అమలాపురం పట్టణ కాంగ్రెస్ అధ్యక్షుడి స్థాయి నుంచి పిసిసి సభ్యుడిగా వివిధ హోదాల్లో పని చేశాడు. ఆయన 2004లో  జరిగిన అసెంబ్లీ ఎన్నికల్లో కాంగ్రెస్ పార్టీ అధిష్టానం అమలాపురం అసెంబ్లీ నియోజకవర్గం నుంచి టికెట్ ఇవ్వకపోవడంతో స్వతంత్ర అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి మెట్ల సత్యనారాయణ రావు పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. కుడిపూడి చిట్టబ్బాయి ఎమ్మెల్యేగా గెలిచిన అనంతరం తిరిగి కాంగ్రెస్ పార్టీలో చేరాడు. వైఎస్ రాజశేఖర్ రెడ్డి మరణాంతరం ఆయన వైఎస్సార్ కాంగ్రెస్ పార్టీలో చేరి వైసిపి కేంద్ర కమిటి సభ్యుడిగా పని చేశాడు.

## మరణం
కుడిపూడి చిట్టబ్బాయి కరోనా సంబంధిత వ్యాధులతో బాధపడుతూ కాకినాడలోని ఓ  ప్రైవేట్‌ ఆస్పత్రిలో చికిత్స పొందుతూ 29 ఏప్రిల్ 2021న మరణించాడు.

## మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
కేఎస్ సేతుమాధవన్

**కేఎస్ సేతుమాధవన్** (15 మే 1931 - 24 డిసెంబరు 24) - వెటరన్ మలయాళం ఫిల్మ్ మేకర్. పది జాతీయ అవార్డులు, తొమ్మిది కేరళ స్టేట్ అవార్డులతో పాటు మరెన్నో అవార్డులను అందుకున్నారు. 

1961లో మలయాళ సినిమాతో ద‌ర్శ‌కుడిగా ఆయ‌న సినిమా కెరీర్‌ను ప్రారంభించారు. తెలగు, తమిళ, కన్నడ, హిందీ భాషలతో క‌లిపి ఆయ‌న మొత్తం 60కి పైగా చలన చిత్రాల‌ను రూపొందించారు. తమిళంలో తను తీసిన మొదటి సినిమా మరుపక్కమ్ కి నేషనల్ అవార్డు వరించింది. 1962లో కేఎస్ సేతుమాధవన్ నిర్మించిన కన్నుం కరలుమ్ తో కమల్ హాసన్‌ని బాల నటుడిగా మలయాళం సినిమాకు పరిచయం చేసిన ఘనత ఆయనది.

## మూలాలు
ఓయో కెన్జాబురో

ఓయె కెన్జాబురో (1935):ఇతను జపనీస్ నవలా రచయిత. ద్వితీయ ప్రపంచ సంగ్రామానంతరం జపాన్ భాషలో చెలరేగిన విప్లవానికి ప్రాతినిధ్యం వహిస్తూ జపాన్ భాషకు సహజమైన పరుస్తూ ఎగుడుదిగుడుగా ఉండే ఒక కొత్త రకం అంకురార్పణ చేసిన వాడు. ఓయె కెన్జాబురో ఒక సంపన్న కుటుంబంలో 1935 జనవరి 31న షికోఖులోని ఎఃఈమ్‌ ప్రిఫెక్చర్‌ (మతోద్యోగి అధికార ప్రదేశం) లో జన్మించాడు యుద్ధానంతరం అమలు జరిగిన భూసంస్కరణల లో వారి ఆస్తి చాలా భాగం హరించుకుపోయింది. 1984లో ఓయె  టోక్యో విశ్వవిద్యాలయంలో చేరి 1959లో పట్టభద్రుడయ్యాడు. ఫ్రెంచ్ సాహిత్య విభాగంలో అతడు విద్యార్థిగా ఉన్న రోజులలోనే మిషీమా యుకియో తరువాత అంతా ప్రతిభావంతుడైన యువ రచయిత రాలేదనే పేరు తెచ్చుకున్నాడు.  1960లో పీకింగ్ లో జరిగిన  యువ జపనీస్ రచయితల సమావేశంలో పాల్గొన్నాడు.  తన తొలి రచన  షిషా నో ఓగోరి (1957, లా విష్‌ ఆల్‌ ది డెడ్‌ 1965) తోనే అతడు సాహిత్య వరుల దృష్టిని ఆకర్షించాడు. అది మొదటగా ’బుంగకు కై’  అనే పత్రికలో ప్రచురింపబడింది. అతని తొలి నవల మెమోషిరీ కౌచి (1958, ప్లక్‌ది బడ్‌ అండ్‌ డీస్ట్రాయ్‌ ది ఆఫ్‌స్ప్రింగ్‌)  విశేష ప్రశంసలు అందుకుంది. షీకూ (1 958, ది కాచ్‌, 1959) అనే రచనకు అతనికి ’ఆకుటగావా’  అవార్డు లభించింది.  ఒయె 1960 లో వివాహితుడైనాడు. 1963 లో పెద్ద కపాలం గల కుమారుడు కలిగిన తరువాత అతని రచనా వ్యాసంగం మరో మలుపు తిరిగింది. అతడు కోజిన్‌ డెకీ నాటైకెన్‌ (1964 ఏ పర్సనల్‌ మేటర్‌,  1969)  అనే గ్రంథం రచించాడు. దానికి 1964లో ’షించో’ బహుమతి లభించింది. రెండవ ప్రపంచ యుద్ధం తరువాత అతడు హిరోషిమా సందర్శించాడు. తత్ఫలితంగా హీరోషిమా నోటో 1965, హీరోషిమా నోట్స్ అనే గ్రంథం రాశాడు. 1970 తరువాత అతని రచనలలో ముఖ్యంగా వ్యాసాలలో పరమాణు యుగంలో  అధికార రాజకీయాలకు మూడవ ప్రపంచ యుద్ధానికి సంబంధించిన ప్రశ్నలకు ఎక్కువ ప్రాధాన్యం కనిపించింది. 1967లో ఒయె రచించిన మానెన్‌గానెన్‌ పుట్టో గోరు (’ది సైలెంట్‌ క్రై 1974) అనే రచనకు ఒయెకు  ’తానిజాకీ’ బహుమతి లభించింది. ఒయో రచనలో అతని వ్యక్తిగత అనుభవాలు విశేషంగా ప్రతిఫలిస్తాయి.

## మూలాలు


## వెలుపలి లంకెలు

వర్గం:నవలా రచయితలు
వర్గం:విదేశీయులు
వర్గం:జపాన్ ప్రజలు
వర్గం:జపాన్ రచయితలు
11వ ఆంధ్రమహాసభ (భువనగిరి)

**11వ ఆంధ్రమహాసభ**, 1944 మే 27, 28 తేదీలలో భువనగిరి పట్టణంలో జరిగింది. ఈ సభకు దాదాపు 10వేల మంది హాజరయ్యారు. ఈ సభ 11వ సమావేశంలో ఆంధ్రమహాసభ రెండుగా చీలడంతో ఇందులోని సభ్యులు అతివాదులు, మితవాదులుగా విడిపోయి విడివిడిగా సమావేశాలు జరుపుకున్నారు.

## ఆంధ్రమహాసభ
తెలంగాణ ప్రాంతంలో తెలుగు భాషకు, తెలుగు సంస్కృతికి జరుగుతున్న ఆన్యాయానికి వ్యతిరేకంగా ఆంధ్రమహాసభ స్థాపించబడింది. 1922లో ప్రారంభమైన నిజాం రాష్ట్ర ఆంధ్ర జనసంఘం 1930 నాటికి ఆంధ్రమహాసభగా మారింది. 

## పాల్గొన్నవారు
రావి నారాయణరెడ్డి అధ్యక్షతన జరిగిన ఈ సభకు ఆహ్వాన సంఘ అధ్యక్షుడికి ఆరుట్ల లక్ష్మీనరసింహారెడ్డి, కార్యదర్శిగా ఆరుట్ల రామచంద్రారెడ్డి, కవి సుద్దాల హనుమంతు, తెలంగాణ సాయుధ పోరాట ఉద్యమకారుడు నల్లా నరసింహులు తదితరులు స్వచ్ఛంద సేవకులుగా, పాల్వంచ సంస్థానపు రాణి అలివేలు మంగతాయరమ్మ మహిళా అధ్యక్షురాలుగా వ్యవహరించారు. హైదరాబాద్ నుంచి కామ్రేడ్స్ అసోసియేషన్, ఆల్ హైదరాబాద్ స్టూడెంట్స్ యూనియన్ ఆన్ హైదరాబాద్ ట్రేడ్ యూనియన్ కాంగ్రెస్ సభ్యులు, మేధావులు, అభ్యుదయవాదులు పాల్గొన్నారు. చండ్ర రాజేశ్వరరావు, రాజా బహదూర్ వెంకట రామారెడ్డి తదితరులు ప్రత్యేక ఆహ్వానితులుగా పాల్గొన్నారు. జైని మల్లయ్య గుప్తా, కాసం కృష్ణమూర్తి తదితరులు కూడా ఈ సభలో పాల్గొన్నారు.

## ప్రతిపాదనలు
ప్రజలను పట్టి పీడిస్తున్న వెట్టిచాకిరి వంటి సమస్యల మీద ఈ సభలో దృష్టిసారించి ఆ దిశగా ప్రజల్లో చైతన్యం కలిగించింది.

## ఫలితాలు
ఈ సభ ద్వారా చైతన్యవంతమైన ప్రజలు వెట్టిచాకిరిపై తిరుగుబాటు చేశారు. నారాయణరెడ్డి అధ్యక్షుడిగా ఎన్నికైన తర్వాత ఈ ఆంధ్ర మహాసభ గ్రామగ్రామానికి విస్తరించి ప్రజలను సమాయత్తపర్చింది. గ్రామాల్లో సంఘాలు ఏర్పడ్డాయి. వెట్టిచాకిరిపై ఉన్న వ్యతిరేకతను గమనించిన నిజాం ప్రభుత్వం వెట్టిచాకిరి రద్దుచేస్తూ 1945లో నిజాం ఫర్మానా విడుదల చేసింది. 

## ఇతర వివరాలు
సభ్యత్వ రుసుము 4 అణాల నుంచి 1 అణాకు తగ్గించారు.

## మూలాలు

వర్గం:తెలంగాణ
వర్గం:మహాసభలు
83 (సినిమా)

**83** 2021లో విడుదలైన హిందీ సినిమా. రిలయన్స్‌ ఎంటర్‌టైన్‌మెంట్‌, ఫాంటమ్‌ ఫిలిమ్స్ బ్యానర్ల పై రణ్ వీర్ సింగ్‌, దీపికా పడుకోణె, కబీర్ ఖాన్‌, విష్ణువర్ధన్ ఇందూరి, సాజిద్ నడియడ్‌వాలా నిర్మించిన ఈ సినిమాకు కబీర్‌ ఖాన్‌ దర్శకత్వం వహించాడు. రణ్‌వీర్ సింగ్, దీపికా పడుకోణె, పంకజ్ త్రిపాఠి, జీవా ప్రధాన పాత్రల్లో నటించిన ఈ సినిమా 24 డిసెంబర్ 2021న విడుదలైంది. 1983 లో క్రికెట్ ప్రపంచ కప్ గెలిచిన భారత ఆటగాడు కపిల్ దేవ్ జీవితం ఈ చిత్ర ప్రధాన కథాంశం.

## కథ

## నటీనటులు
* కపిల్ దేవ్ గా రణ్‌వీర్ సింగ్  
*దీపికా పడుకోణె  
*పంకజ్ త్రిపాఠి  
*కృష్ణమాచారి శ్రీకాంత్ గా జీవా
*హార్దీ సంధు  
*తాహీర్‌ భాసిన్  
*చిరాగ్ పాటిల్  
*సాకిబ్‌ సలీమ్‌
*రవిశాస్త్రి గా ధైర్య కర్వా
*పార్వతి నాయర్
*అదితి ఆర్య
* బహరుల్ ఇస్లాం

## సాంకేతిక నిపుణులు
*బ్యానర్లు:  రిలియన్స్‌ ఎంటర్‌టైన్‌మెంట్‌, ఫాంటమ్‌ ఫిలిమ్స్
*నిర్మాతలు:  రణ్‌వీర్ సింగ్‌, దీపికా పడుకోణె, కబీర్ ఖాన్‌, సాజిద్ నడియడ్‌వాలా, విష్ణు వర్దన్‌ ఇందూరి 
*కథ, స్క్రీన్‌ప్లే, దర్శకత్వం:  కబీర్‌ ఖాన్
*సంగీతం:  ప్రీతమ్‌జూలియస్‌ పేకియం
*సినిమాటోగ్రఫీ:   అసీమ్‌ మిశ్రా
*ఎడిటింగ్:‌ నితిన్‌ బెద్‌

## మూలాలు

వర్గం:2021 సినిమాలు
షేక్‌పేట ఫ్లైఓవర్

**షేక్‌పేట ఫ్లైఓవర్** హైదరాబాద్ నగరంలోని ప్రధాన రహదారుల్లో ఒకటి. షేక్‌పేట సెవెన్‌ టూంబ్స్‌ నుంచి రాయదుర్గం విస్పర్‌ వ్యాలీ వరకు 2.8 కిలోమీటర్ల మేర రూ.333.55 కోట్లతో నూతనంగా **షేక్‌పేట ఫ్లైఓవర్** ను తెలంగాణ ప్రభుత్వం నిర్మించింది.
## శంకుస్థాపన
షేక్‌పేట ఫ్లైఓవర్ కి ఏప్రిల్‌, 2018లో పురపాలక, పట్టణాభివృద్ధి శాఖ మంత్రి కేటీఆర్‌ శంకుస్థాపన చేశాడు.

## నిర్మాణ వివరాలు
షేక్‌పేట ఫ్లైఓవర్ ను 6 లేన్లతో 2.71 కిలోమీటర్ల పొడవున స్టాటిజిక్‌ రోడ్‌ డెవలప్‌మెంట్‌ ప్రోగ్రాం (ఎస్‌ఆర్‌డీపీ) సౌజన్యంతో రూ. 333.55 కోట్ల అంచనాతో పనులను 2018లో నిర్మాణాన్ని ప్రారంభించారు. హైదరాబాద్ నగరంలో ఆరులేన్ల ఎలివేటెడ్‌ కారిడార్లలో షేక్‌పేట ఫ్లైఓవర్ అత్యంత పొడవైనదిగా రికార్డుకెక్కనుంది. నాలుగు ప్రధాన జంక్షన్లలో ట్రాఫిక్‌ చిక్కుల్ని తొలగించే ఈ ఫ్లైఓవర్‌ ఔటర్‌ రింగ్‌రోడ్డు – ఇన్నర్‌ రింగ్‌రోడ్డును కలపనుంది.

ఈ ఫ్లైఓవర్‌ వల్ల సెవెన్‌టూంబ్స్, ఫిల్మ్‌నగర్‌ మెయిన్‌రోడ్డు, ఓయూకాలనీ, విస్పర్‌వ్యాలీ టీ జంక్షన్ల వద్ద ట్రాఫిక్‌ చిక్కుల్ని తొలగించి, నానల్‌నగర్‌ నుంచి ఖాజాగూడ, ఖాజాగూడ నుంచి ఔటర్‌ రింగ్‌రోడ్డు వరకు దాదాపు 11 కి.మీ మేర సిగ్నల్‌ ఫ్రీ ప్రయాణం కానుంది. ఇన్నర్‌ రింగ్‌రోడ్డు (రేతిబౌలి) నుంచి ఔటర్‌ రింగ్‌రోడ్డు (గచ్చిబౌలి) వరకు లక్‌డికాపూల్, మెహిదీపట్నం, టోలిచౌకి, గచ్చిబౌలి మార్గాల్లో ప్రయాణించే వారికీ ఉపశమనం కలిగింది. ఈ ఫ్లైఓవర్‌ బయోడైవర్సిటీ జంక్షన్‌– జేఎన్‌టీయూ జంక్షన్‌ మార్గానికి అనుసంధానంగా ఉండడం వల్ల దాదాపు 17 కి.మీ మేర (లక్డీకాపూల్‌–జేఎన్‌టీయూ జంక్షన్‌) కు సులభంగా చేరుకోవచ్చు. జిహెచ్ఎంసి అధ్వర్యంలో మొదటి సారిగా ఫ్లై ఓవర్ క్రింద ప్రత్యేక పార్కును ఏర్పాటు చేసి వాకింగ్ ట్రాక్, కూర్చోవడానికి సీట్లతో పాటు వాటర్ ఫౌంటెన్ ఏర్పాటు చేశారు.

## ప్రారంభం
షేక్‌పేట్ ఫ్లై ఓవర్‌ను 2022 జనవరి 1న రాష్ట్ర పురపాలక & పట్టణాభివృద్ధి శాఖ మంత్రి కేటీఆర్, కేంద్ర పర్యాటక శాఖ మంత్రి జి.కిషన్ రెడ్డితో కలిసి ప్రారంభించాడు.ఈ కార్యక్రమంలో మంత్రులు తలసాని శ్రీనివాస్ యాదవ్, సబితా ఇంద్రారెడ్డి, ఎమ్మెల్యేలు అరికెపూడి గాంధీ, మాగంటి గోపీనాథ్, మేయర్ గద్వాల విజయలక్ష్మి, డిప్యూటీ మేయర్ మోతె శ్రీలత రెడ్డి, స్థానిక కార్పొరేటర్లు పాల్గొన్నారు.

## మూలాలు

వర్గం:హైదరాబాదు రవాణా
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదులోని ఫ్లైఓవర్లు
బెనిచంద్ర జమాటియా

**బెనిచంద్ర జమాటియా** (1930 – 14 డిసెంబర్ 2020)  త్రిపురి భారతీయ జానపద రచయిత, సాహిత్యవేత్త, త్రిపురలో సాహిత్యం, విద్యా రంగాలకు చేసిన కృషికి ప్రసిద్ధి చెందారు. మొదటిసారిగా కోక్ బోరోక్ భాషలో పశ్చిమ బెంగాల్  బౌల్ గాన సంప్రదాయాన్ని పరిచయం చేసిన ఘనత ఆయనదే.  2020లో ఆయనకు భారతదేశంలో నాల్గవ అత్యున్నత పౌర పురస్కారం పద్మశ్రీ (2020) లభించింది.  అతను 14 డిసెంబర్ 2020న తన స్వగృహంలో మరణించాడు.

## జీవిత చరిత్ర
బెనిచంద్ర జమాటియా త్రిపురలోని గోమతి జిల్లా మహారాణిలో పదసింగ్ జమాటియా, సుచిత్రలకు జన్మించారు. అతను చిన్నతనంలోనే అతని తల్లి కోక్బోరోక్ భాషలో పురాణాల కథలను అతనికి వివరించింది. అతను తన జీవితాన్ని వ్యవసాయం, పశువుల పెంపకం చెపట్టడం ద్వారా గడిపాడు.

## అవార్డులు

* పద్మశ్రీ (2020) 

## మూలాలు

వర్గం:1930 జననాలు
వర్గం:పద్మశ్రీ పురస్కార గ్రహీతలు
వర్గం:త్రిపుర వ్యక్తులు
మల్యాలపల్లి

**మల్యాలపల్లి** తెలంగాణ రాష్ట్రం, పెద్దపల్లి జిల్లా, రామగుండం మండలానికి చెందిన గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది.  

## భౌగోళికం
ఈ పట్టణం  అక్షాంశరేఖాంశాల మధ్య ఉంది.

## తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.

## పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## రవాణా
రామగుండం రైల్వేస్టేషన్ ఇక్కడికి సమీపంలోని రైల్వే స్టేషన్. రామగుండం నుండి మల్యాలపల్లికు రోడ్డు కనెక్టివిటీ ఉంది.

## పంటలు
వరి, మొక్కజొన్న, ప్రత్తి

## ఇతర వివరాలు
ఈ గ్రామంలో 2021, సెప్టెంబరు 21న రికార్డు స్థాయిలో 9.08 సెంటిమీటర్ల వర్షపాతం నమోదయింది.

## మూలాలు

## వెలుపలి లింకులు
తీస్ మార్ ఖాన్

**తీస్ మార్ ఖాన్** 2022లో విడుదలైన తెలుగు సినిమా. విజ‌న్ సినిమాస్ బ్యాన‌ర్‌పై నాగం తిరుప‌తి రెడ్డి నిర్మించిన ఈ సినిమాకు కళ్యాణ్ జి గోగణ దర్శకత్వం వహించాడు. ఆది సాయి కుమార్ , పాయల్ రాజ్‌పుత్  హీరో హీరోయిన్లుగా నటించిన ఈ సినిమా టైటిల్‌, ఫస్ట్‌లుక్‌ ను 15 అక్టోబర్ 2021న విడుదల చేశారు. ‘తీస్ మార్ ఖాన్’ షూటింగ్ డిసెంబర్ 2021లో పూర్తయింది.

## నటీనటులు
*ఆది సాయి కుమార్ 
*పాయల్ రాజ్‌పుత్
*సునీల్
*పూర్ణ 
*కబీర్ సింగ్ దుహా  
*అనూప్ సింగ్ ఠాకూర్

## సాంకేతిక నిపుణులు
*బ్యానర్:  విజ‌న్ సినిమాస్ 
*నిర్మాత:  నాగం తిరుప‌తి రెడ్డి 
*కథ, స్క్రీన్‌ప్లే, దర్శకత్వం:  కళ్యాణ్ జి గోగణ
*సంగీతం: సాయి కార్తీక్ 
*సినిమాటోగ్రఫీ:  బాల్ రెడ్డి
*ఎడిటింగ్: మణికాంత్ 

## మూలాలు

వర్గం:2022 తెలుగు సినిమాలు
వర్గం:2022 సినిమాలు
పరంపర

**పరంపర** 2021లో విడుదలైన తెలుగు వెబ్ సిరీస్‌.  ఆర్కా మీడియా వర్క్స్ బ్యానర్‌పై శోభు యార్లగడ్డ, ప్రసాద్ దేవినేని నిర్మించిన ఈ సిరీస్ కు కృష్ణ విజయ్ ఎల్, విశ్వనాథ్ అరిగెల దర్శకత్వం వహించాడు. ఈ సిరీస్ 24 డిసెంబర్ 2021న  డిస్నీ+ హాట్‌స్టార్లో విడుదలైంది.

## నటీనటులు

*మురళీమోహన్
*జగపతిబాబు 
*శరత్‌ కుమార్‌
* నవీన్ చంద్ర
* నైనా గంగూలీ 
* ఇషాన్ 
* ఆకాంక్ష సింగ్ 
* ఆమని
*మురళీమోహన్
*శ్రీతేజ్‌
*తోటపల్లి మధు 
*కేదార్‌ శంకర్
*ఆకాంక్ష
* కస్తూరి
*ప్రవీణ్‌ యండమూరి
*తేజ కాకుమాను
* జోగి బ్రదర్స్  
*చేతన ఉత్తేజ్,
*అర్జున్
*మేకా రామకృష్ణ
*లావణ్య 
*ప్రవీణ

## సాంకేతిక నిపుణులు
*బ్యానర్:  ఆర్కా మీడియా వర్క్స్
*నిర్మాతలు:  శోభు యార్లగడ్డ, ప్రసాద్ దేవినేని 
*కథ: హరి యెల్లేటి
* స్క్రీన్‌ప్లే, దర్శకత్వం:  కృష్ణ విజయ్ ఎల్, విశ్వనాథ్ అరిగెల
*సంగీతం: నరేష్ కుమారన్ 
*సినిమాటోగ్రఫీ: ఎస్.వి. విశ్వేశ్వర్ 
*ఎడిటర్: తమ్మిరాజు  

## ఎపిసోడ్స్

## మూలాలు

వర్గం:2021 తెలుగు వెబ్​సిరీస్‌లు
స్పైడర్ మ్యాన్‌: నో వే హోమ్

**[https://www.mcezone.com/spider-man-no-way-home/ స్పైడర్‌ మ్యాన్‌: నో వే హోమ్] ** 2021లో విడుదలైన ఆంగ్ల సినిమా. సోనీ పిక్చర్స్‌, మార్వెల్‌ స్టూడియోస్‌ బ్యానర్ల పై నిర్మించిన ఈ సినిమాకు జోన్ వాట్స్ దర్శకత్వం వహించాడు. ఈ సినిమాను సోనీ పిక్చర్స్ ఎంటర్టైన్మెంట్స్ ఇండియా ఇంగ్లీష్, హిందీ, తమిళ, తెలుగు భాషల్లో విడుదల చేసింది. ఈ సినిమాకు ప్రపంచ వ్యాప్తంగా బాక్సాఫీసు వద్ద కలెక్షన్ల రికార్డ్స్ సృష్టించింది.

## నటీనటులు
*జెండయ
* బెనెడిక్ట్ కుంబర్‌బ్యాచ్ 
* జాకబ్ బటలన్
* జాన్ ఫెవర్యూ  
*మరిస టొమి
*జె. బీ స్మూవీ
*బెనెడిక్ట్ వాంగ్
*జామీ ఫాక్స్
* ఆల్ఫ్రాడ్ మోలిన  
*విల్లెమ్ డఫో  
*థామస్ హడెన్ చర్చ్
*రాయిస్ ఇఫాన్స్

## మూలాలు
మేకిరి దామోదర్

మేకిరి దామోదర్‌ వృత్తిరీత్యా ఉపాధ్యాయుడు.బోధనాశీలి,అధ్యయనవాది,అభ్యుదయ భావాలకు తోడుగా సామాజిక స్పృహ కలిగిన దామోదర్‌ బహుముఖ అంశాల మీద అలవోకగా వ్యాసాలు రాస్తారు. 

## జననం-విద్యాభ్యాసం
వీరమ్మ- రాజయ్య దంపతులకు అనంతారం గ్రామం,పర్వతగిరి మండలం,వరంగల్‌ జిల్లాలో09-09-1964లో జన్మించారు. ప్రాథమిక విద్య గోపనపల్లిలో హైస్కూల్‌ నల్లబెల్లి విద్యానగర్‌లో,ఇంటర్‌ విద్యను వర్ధన్నపేటలో డిగ్రీ(బి.ఏ)విద్య కాకతీయ ప్రభుత్వ కళాశాలలో పూర్తి చేసారు. ఉపాధ్యాయ వృత్తి మీద ఆసక్తితో కరీంనగర్‌ డైట్‌లోటీచర్‌ ట్రైనింగ్‌ పూర్తి చేసారు.

## ప్రస్తుత నివాసం-వృత్తి/ఉద్యోగం
టైగర్‌ హిల్స్‌కాలని, న్యూశాయంపేట,హంటర్‌రోడ్‌,హన్మకొండలో ఉంటున్నారు.1998లో సెకండరీ గ్రేడ్‌ ఉపాధ్యాయుడిగా ఉద్యోగ జీవితం కొనసాగిస్తూ..ప్రవృత్తి రీత్యా సమకాలీన సామాజిక,ఆర్థిక,రాజకీయ అంశాలపై వ్యాసాలు రాస్తారు.ప్రస్తుతం తన స్వగ్రామమైన గోపనపల్లిలో ఉద్యోగ విధులు నిర్వహిస్తున్నారు.

## వివాహం
06-04-1983లో లలిత ను సంప్రదాయబద్దంగా వివాహం చేసుకున్నారు. వీరికి రంజిత్‌,రణధీర్‌ ఇద్దరు కుమారులు ఉన్నారు.

## ప్రచురించిన మొదటి పుస్తకం
తెలుగు విశ్వవిద్యాలయం ఉపకులపతి పేర్వారం జగన్నాథం గారి ప్రేరణతో 2005లో "రైతురాత" మొదటి కవితను రాసారు.దామోదర్‌ కవితలు, వ్యాసాలు పలు పత్రికల్లో అచ్చయ్యాయి. 

# పహార (కవిత సంకలనం)
# సంఘర్షణ(వ్యాస సంకలనం)
# సమర శంఖం(వ్యాస సంకలనం)
# ఒక దేశం అనేక ప్రశ్నలు(వ్యాస సంపుటి).

## అవార్డులు- పురస్కారాలు

* ఉగాది పురస్కారం- విద్యాసాంస్కృతిక శాఖ‍&రాష్ట్రబాషోపాద్యాయ సంఘం-2009
* జిల్లా ఉత్తమ ఉపాధ్యాయ అవార్డు -ఎ.పి.విద్యాశాఖ, వరంగల్‌ -2011
* ట్రూ ఇండియా పెలోషిప్‌ అవార్డు-ఎ.పి. దళిత కళామండలి-2012
* రాష్ట్ర స్థాయి ఉత్తమ ఉపాధ్యాయ పురస్కారం-చెలిమి సాంస్కృతిక సమితి,త్యాగరాజగాన సమితి సంయుక్తంగా-2012.
* మహాత్మాజ్యోతిరావు పూలే నేషనల్‌ ఫెలోషిప్‌ అవార్డు-భారతీయ దళితసాహిత్య అకాడమీ-2014.
* విద్యారత్న అవార్డు-మదర్‌ ఫౌండేషన్‌ ,వరంగల్‌-2019.
* రాష్ట్ర స్థాయి ఉత్తమ ఉపాధ్యాయ అవార్డు-కీర్తీ ఆర్ట్స్‌ అకాడమి, హైదరాబాద్‌-2019.
* సాహితీ రత్న అవార్డు-శ్రీ వివేకానంద సేవా సమితి, భూపాల్‌పల్లి-2019.
* స్పూర్తి బి.ఎస్‌.రాములు పురస్కారం-విశాల సాహితి అకాడమి,తెలంగాణ భాష సాంస్కృతిక శాఖ సంయుక్తంగా-2019.
* గిడుగు రామమూర్తి పంతులు ప్రతిష్టాత్మక సాహితి అవార్డు-గిడుగు రామమూర్తి పంతులు ఫౌండేషన్‌,హైదరాబాద్‌-2019.
* తెలుగు బుక్‌ ఆఫ్‌ రికార్డ్‌ హోల్డర్‌-2020.
* విజ్డమ్‌ నేషనల్‌ అవార్డ్‌-కరీంనగర్‌-2021.

## మూలాలు


వర్గం:వరంగల్ జిల్లా కళాకారులు
వర్గం:వరంగల్ జిల్లా
వర్గం:వరంగల్‌ జిల్లా కవులు
వర్గం:1964 జననాలు
వర్గం:తెలంగాణ కవులు
తెలంగాణ వాస్తు శిల్పం

**తెలంగాణ వాస్తు శిల్పం** రెండు వేల సంవత్సరాల చరిత్ర కలిగిన అతి పురాతనమైన ఆర్కిటెక్చర్. ఇది హిందూ దేవాలయ నిర్మాణం, ఇండో-ఇస్లామిక్ ఆర్కిటెక్చర్ రెండింటిలోనూ విస్తృత శైలులతో ప్రాంతీయ వైవిధ్యాలను కలిగి ఉంది.
## బౌద్ధ వాస్తుశిల్పం
నేలకొండపల్లి స్థూపం బౌద్ధ కాలానికి చెందినది. ఇది సముద్ర తీరంలోని మైదానం అంచున ఉంది. ఇటీవలి కాలంలో పురావస్తు త్రవ్వకాల్లో ఒక బౌద్ధ మఠం అవశేషాలు, కొన్ని కళాఖండాలు బయటపడ్డాయి. సా.శ. 6వ శతాబ్దం వరకు ఈ కళాఖండాలు అందుబాటులో ఉన్నట్లు తెలుస్తోంది. నాగార్జునకొండ అమరావతి బౌద్ధ పురావస్తు ప్రదేశం, కుందుపల్లి బౌద్ధ స్మారక చిహ్నాలు కూడా ఈ కాలానికే చెందినవిగా గుర్తించబడ్డాయి.
## హిందూ దేవాలయ నిర్మాణం
### చాళుక్యుల వాస్తుశిల్పం
అలంపూర్‌లోని 7వ శతాబ్దపు అలంపూర్ నవబ్రహ్మ ఆలయాలను బాదామి చాళుక్యులు నిర్మించారు.
### కాకతీయుల వాస్తుశిల్పం
వరంగల్ కోట, రామప్ప దేవాలయం, వేయి స్తంభాల గుడి కాకతీయుల శిల్పకళకు అత్యుత్తమ ఉదాహరణలు.
## ఇండో-ఇస్లామిక్ ఆర్కిటెక్చర్

కుతుబ్ జాకీ సమాధులు, హైదరాబాద్ లోని చార్మినార్, గోల్కొండ, వంటి వాటిని ఇండో-ఇస్లామిక్ ఆర్కిటెక్చర్ కు ఉదాహరణగా చెప్పవచ్చు.
### గోల్కొండ సుల్తానేట్
గోల్కొండ సుల్తానేట్ నిర్మాణ శైలి ఇతర దక్కన్ సుల్తానుల నిర్మాణాన్ని పోలి ఉంటుంది. ఇండో-ఇస్లామిక్ శైలి తెలంగాణ, కర్ణాటక, మహారాష్ట్ర రాష్ట్రాల్లో ప్రత్యేకంగా ఉంటుంది. గోల్కొండ కోట శిథిలాలే ఇందుకు ఉదాహరణ. వారు మోర్టార్‌తో విస్తృతమైన సమాధులు, మసీదులను నిర్మించారు. 
## కలోనియల్ ఆర్కిటెక్చర్
### ఫలక్‌నుమా ప్యాలెస్
ఈ ప్యాలెస్ వివిధ రకాల భారతీయ యూరోపియన్ శైలులను కలిగి ఉంది. ఇది ఒక కొత్త వారసత్వ శైలిలో నిర్మించబడిన, హైదరాబాద్‌లోని బ్రిటిష్ పాలకుడి నివాసం.
## ఇండో-సార్సెనిక్
హైదరాబాద్‌లోని తెలంగాణ హైకోర్టు, హైదరాబాద్ సిటీ కాలేజీ, ఉస్మానియా జనరల్ హాస్పిటల్, కాచికుడ స్టేషన్‌లను ఇండో-సార్సెనిక్ శైలిలో బ్రిటిష్ ఆర్కిటెక్ట్ విన్సెంట్ ఎస్క్ రూపొందించాడు.
## స్వాతంత్ర్యం తరువాత
ఆధునిక నిర్మాణ శైలిలో హైదరాబాద్ చుట్టూ ఉన్న హైటెక్ సిటీ పరిసర ప్రాంతాలు నిర్మించబడ్డాయి. ఇండియన్ ఇన్‌స్టిట్యూట్ ఆఫ్ టెక్నాలజీ హైదరాబాద్‌ను క్రిస్టోఫర్ పెన్నింగ్ సమకాలీన శైలిలో రూపొందించాడు.
## మూలాలు


వర్గం:తెలంగాణ
డార్లింగ్ స్వామి

**డార్లింగ్ స్వామి** **([[ఆంగ్లం]]. Darling Swamy)** సినీ కథ రచయిత, డైరెక్టర్, డైలాగ్ రచయిత బహుముఖ ప్రజ్ఞాశాలి. తెలుగు సినిమా విమర్శలో మంచి పేరు సంపాదించిన రచయిత.  

## జననం - విద్యాభ్యాసం
డార్లింగ్ స్వామి ఆంధ్రప్రదేశ్ లోని పశ్చిమ గోదావరి జిల్లా లో తండ్రి పేరు శివయ్య
తల్లి పేరు శ్రీలక్ష్మిల సంతానంగా తాడేపల్లి గూడెంలో 02 అక్టోబర్ 1977న జన్మించాడు. ఇంకా ఇతనికి సోదరీమణులు రమాదేవి. కృష్ణ వేణి, భార్య రాజ రాజేశ్వరి. కొడుకులు రిషి వర్ధన్, శశి వర్ధన్ కుటుంబ సభ్యులు. ఆంధ్రా యూనివర్సిటీలో బిఎస్సి, యం.ఏ.లిటరేచర్ చేశాడు.

## రచయితగా
సినిమా రంగం మీద ప్రేమతో తన మొదటి చిత్రం పేరుని ఇంటిపేరుగా డార్లింగ్ సినిమా పేరు తో కలిపి తన పేరు పిలవడం అతనికి ఎంతో ఇష్టం, మరెన్నో సినిమాలకు మాటల రచయితగా, డైరెక్టర్ గా, కథా రచయితగా ఇప్పటికే మంచి పేరు సంపాదించిన ఇంకా రొమాన్స్ దర్సకత్వం వహించిన ఈ చిత్రం,  బాబు బంగారం కథా రచయితగా (మాటలు)రచయితగా మరింత పేరు గుర్తింపు నిచ్చాయి. 

## సినీరంగ ప్రస్థానం
ఈ వర్ధమాన రచయిత కెరీర్ ప్రారంభంలో కోన వెంకట్ వద్ద అసిస్టెంట్ రైటర్ గా పని చేశాడు. 

## బయటి లింకులు
* 

## మూలాలు

వర్గం:రచయితలు
వర్గం:సినిమా రచయితలు
వర్గం:తెలుగు రచయితలు
వర్గం:ఆంధ్రప్రదేశ్ వ్యక్తులు
తలప్పిల్ ప్రదీప్

**తలప్పిల్ ప్రదీప్** ఇండియన్ ఇన్ స్టిట్యూట్ ఆఫ్ టెక్నాలజీ మద్రాస్ లో కెమిస్ట్రీ విభాగంలో ఇన్ స్టిట్యూట్ ప్రొఫెసర్, కెమిస్ట్రీ ప్రొఫెసర్. ఆయన దీపక్ పరేఖ్ చైర్ ప్రొఫెసర్ కూడా. 2020లో సైన్స్ అండ్ టెక్నాలజీ రంగంలో విశిష్ట కృషి చేసినందుకు పద్మశ్రీ అవార్డును అందుకున్నారు. ఆయన 2008లో కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ నిక్కీ ఆసియా ప్రైజ్ (2020), వరల్డ్ అకాడమీ ఆఫ్ సైన్సెస్ (టివిఎఎస్) బహుమతి (2018), శాంతి స్వరూప్ భట్నాగర్ ప్రైజ్ ఫర్ సైన్స్ అండ్ టెక్నాలజీని అందుకున్నారు.

## ప్రారంభ జీవితం
ప్రదీప్ 1963 జూలై 8న భారతదేశంలోని కేరళలోని పంథావూర్ లో తలప్పిల్ నారాయణన్ నాయర్, పులక్కత్ పానంపత్తవళపిల్ కుంజిలక్ష్మి అమ్మ దంపతులకు జన్మించాడు. అతని తల్లిదండ్రులు ఇద్దరూ పాఠశాల ఉపాధ్యాయులు. ఆయన తండ్రి రచయిత, మలయాళంలో 14 పుస్తకాలు రచించిన ఎన్.ఎన్.తలపిల్ అనే కలం పేరుతో రచించాడు.

ప్రదీప్ ప్రభుత్వ పాఠశాలల్లో విద్యనభ్యసించాడు. 5 వ తేదీ నుండి 10 వ తరగతి వరకు అతను ప్రభుత్వ ఉన్నత పాఠశాలలో విద్యనభ్యసించాడు, అక్కడ అతని తండ్రి మలయాళం బోధించాడు, తల్లి సామాజిక అధ్యయనాలు బోధించింది. ఈ పాఠశాలను శ్రీ నిర్మించారు. చాలా రోజులు అతను పాఠశాలకు అతని చాలా మంది విద్యార్థులతో 4 కిలోమీటర్లు నడిచాడు. అతను తన ప్రీ డిగ్రీ బి.ఎస్.సి కోసం సెయింట్ థామస్ కాలేజ్ త్రిసూర్, తన ఎం.ఎస్.సి కోసం ఫరూక్ కాలేజ్, కోళికోడ్లో విద్యనభ్యసించాడు.

## గౌరవాలు, అవార్డులు

* 2020 - పద్మశ్రీ
* 2020 - నిక్కీ ఆసియా ప్రైజ్ 2020 
* 2018 - ది వరల్డ్ అకాడమీ ఆఫ్ సైన్సెస్ (టివిఎఎస్) కెమిస్ట్రీలో బహుమతి 
* 2015 - జె.సి బోస్ నేషనల్ ఫెలోషిప్
* 2008 - శాంతి స్వరూప్ భట్నాగర్ ప్రైజ్ ఫర్ సైన్స్ అండ్ టెక్నాలజీ
* 2003 - బి.M. బిర్లా సైన్స్ ప్రైజ్, యంగ్ సైంటిస్ట్ అవార్డు ఆఫ్ ది కెమికల్ రీసెర్చ్ సొసైటీ ఆఫ్ ఇండియా

## మూలాలు


వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన కేరళ వ్యక్తులు
వర్గం:కేరళ వ్యక్తులు
వర్గం:మలయాళ రచయితలు